text: Нов пункт ще контролира туристите в района на Седемте Рилски езера - Планина - Туризъм - inews.bg
  07.12.2021 07:09 София 3°C
  по статията работи: iNews.bg | 12.08.2020 | 17:37 0
  контролно-информационен пункт
  Министърът на околната среда и водите Емил Димитров и директорът на Дирекция "Национален парк Рила" Красимир Андонов ще участват в церемония "Първа копка" за изграждане на Контролно-информационен пункт "Седемте Рилски езера".
  Контролно-информационният пункт (КИП) ще се използва за нуждите на парковата охрана на Национален парк "Рила", където служители на Дирекцията ще дават информация на посетителите на парка за туристическите маршрути, местните забележителности, биоразнообразието, правила за поведение на посетителите, режимите и нормите в защитената територия.
  Необходимостта от изграждане на Контролно-информационен пункт в близост до хижа "Рилски езера" се обуславя от големия интерес и увеличаване броя на посетителите в района на циркуса на Седемте рилски езера. Със създаването на пункта ще се постигне по-ефективна контролно-охранителна дейност, управление на туристопотока, както и ще спомогне за провеждането на интерпретативни и образователни програми и кампании за екологичен мониторинг на биотичните и абиотичните показатели. Опазването на ландшафтното и биологично разнообразие на района е приоритет на МОСВ, респективно на Дирекция "Национален парк Рила".
  Официалната церемония с водосвет ще се проведе утре от 11:00 часа в района на хижа "Рилски езера", на територията на Национален парк "Рила".